Shkolla e Lartë Pedagogjike e Prizrenit

Shkolla e Lartë Pedagogjike "Xhevdet Doda" ka qenë një shkollë e lartë profesionale e cila ndodhej në qytetin e Prizrenit.

 Historiku 
Shkolla e Lartë Pedagogjike "Xhevdet Doda" u themelua në Prizren në vitin 1962. Ajo ishte shkollë dyvjeçare për përgatitjen e kuadrit arsimor për mësimin lëndor. Pararendëse të saj ishin dy grupe mësimore: gjuha dhe letërsia shqipe dhe gjuha serbokroate me letërsi jugosllave, paralele të Shkollës së Lartë Pedagogjike (SHLP) të Prishtinës. Në vitin shkollor 1962/63, në këtë shkollë u hapën edhe këto degë: 
 Gjuhë dhe letërsi angleze, 
 Matematikë me fizikë, 
 Gjuhë dhe letërsi turke dhe 
 Gjuhë dhe letërsi ruse

Në vitin shkollor 1965/66 hapet dega kimi-fizikë, ndërsa në vitin shkollor 1969/70 hapen edhe degët fizikë me matematikë dhe kimi me matematikë. Në vitin shkollor 1975/76 e ndërpresin punën degët gjuhë e letërsi ruse dhe kimi me matematikë, më pas edhe dega fizikë me matematikë. Në vitin shkollor 1978/79 SHLP e Prizrenit i bashkëngjitet Akademisë Pedagogjike të këtij qyteti, përkatësisht mësimit klasor. Në periudhën 1991-1999 SHLP e Prizrenit e zhvilloi veprimtarinë e vet në shtëpi shkolla. Në vitin 2004 u shndërrua në qendër rajonale arsimore për mësimdhënës, pjesë integrale e Fakultetit të Edukimit me seli në Prishtinë.

 Shih edhe 
 Prizreni
 Arsimi në Prizren
 Universiteti i Prizrenit
 Shkolla normale e Prizrenit
 Shkolla e Lartë Pedagogjike në Prishtinë

 Referime 

Kategoria:Shkolla në Prizren
Kategoria:Historia e arsimit në Kosovë
Kategoria:Themelime në Kosovë në 1962